Kapenaars aan waterbeperkings herinner - Maroela Media
Theewaterskloofdam (September 2018)
Die Stad Kaapstad se kollektiewe waterverbruik het die afgelope week met 24 miljoen liter tot 634 miljoen liter water per dag gestyg.
Damme wat water aan Kaapstad voorsien het die afgelope week met 1,4% gedaal tot 54,6%.
Die stad bly binne sy teiken van 650 miljoen liter water per dag, maar herinner inwoners daaraan om steeds waterbesparing in gedagte te hou.
Vlak 3-waterbeperkings bly van krag:
Daaglikse verbruik van 105 liter water per persoon per dag, ongeag of jy by die huis, werk of elders is.
Voertuie, sleepwaens, karavane en bote mag slegs met munisipale drinkwater gewas word indien ŉ emmer gebruik word. Inwoners word aangemoedig om eerder nie-drinkbare water te gebruik.
Toilette moet verkieslik met gryswater, reënwater of nie-drinkwater gespoel word.
Kommersiële motorwasserye moet voldoen aan bestepraktyk-norme wat betref waterverbruik per motor wat gewas word en ŉ minimum van 50% van die water moet hergebruik word.
Geen besproeiing of natlei met munisipale drinkwater binne 48 uur ná reën wat voldoende versadiging verskaf het nie
Besproeiing/natlei met munisipale drinkwater word slegs toegelaat op Dinsdae, Donderdae en Saterdae voor 09:00 en ná 18:00 vir ŉ maksimum van een uur per eiendom en slegs met ŉ emmer of gieter. Geen tuinslange of besproeiingstelsel mag gebruik word nie.
Boorgatwater moet doeltreffend bestuur word om verdamping en vermorsing te vermy.
Vlak 3- water-en-sanitasieheffings
Vlak 3 oorsig
Vlak 3 algemene vrae
Ry net deur die townships dan sien jy hoe water bespaar word.
Yip , en die DA het nog geen instandhouding, opgradering ensv gedoen toe die damme leeg was nie. Betaal meer, tot dit reen , en so gaan dit jaar vir jaar. Toeka dae se strukture , pyplyne word mos net gepatch.
daardie damme en meeste van die strukture en pype behoort aan die Staat, by name die Department van Waterwese. So as mens nou wil tegnies wees: dit behoort aan die ANC. G’n wonder dit word nie in stand gehou nie en hulle sal seker ook nie ‘n DA stadsraad help nie. Dis mos nie “our people” nie.
Die mense het ‘n helse fout gemaak deur die watergebruik bekend te maak, want sedertdien het die verbruik toegeneem,
Mens kan amper nie dink daar is mense voltyds in diens om na die oudste ondwikelde dorp in die land om te sien en dit nie doen nie.
Hulle bly reg langs die see….. eerste ding wat jy sien is die see as mane uitkyk in die oggend.
Hoekom bly hulle sukkel, met son en wind kan hulle water maak wat die hele kaap kniediep oorstroom teen baie goedkoper as die ongerief!